Jama Ledana
<s>Jama Ledana (ili pećina) je podzemni oblik kraškog reljefa sa vertikalnim ulazom i velikim horizontalnim podzemnim galerijama.</s><s>Smještena je u Ledanskoj uvali, u zaseoku Vučija Poljana, Opština Ribnik, Republika Srpska, Bosna i Hercegovina.</s><s>Ispunjena masivnim atraktivnim ledenim naslagama formiranim od desetina slojeva leda, čiji su bregovi visine do 15 metara.</s><s>U jami su i  klasične tvorevine koje sačinjavaju: stalagmiti, stalaktiti, povijeni stalaktiti i salivi.</s>

<s>Dubina jame je 72 metra, a dužina pećinskih kanala iznosi 180 metara.</s><s>Iako je temperatura iznad nule, u pećini je konstantno led.</s><s>Balvani koji se nalaze na ulazu jame služili su lokalnom stanovništvu za iznošenje leda prije pojave rashladnih uređaja.</s><s>Nakon što bi izvuklo komade leda iz jame, stanovništvo je led stavljalo u prtene vreće u kojima se nalazila piljevina, kako bi ga sačuvali od topljenja, te ih u zaprežnim kolima vozili u obližnju varoš i prodavalo poslastičarima.</s>

<s>Ipak, posljednjih godina dolazi do smanjenja ledenih naslaga.</s><s>U jamu se ulazi samo uz speleološku opremu, spuštanjem uz konopac.</s><s>Okružena je bujnim četinarskim šumama.</s>

<s>Zaštićeno područje 
Jama Ledana je proglašena zaštićenim područjem slijedećih karakteristika:
 datum proglašenja:2012
 IUCN kategorija zaštićenog područja: III - spomenik prirode 
 stepeni zažtite na cjelokupnoj teritoriji su: II,  
 površina: 28,26 ha
 upravljač: Općina Ribnik
 mjesto: Ribnik</s>

<s>Reference</s>

<s>Ribnik
Pećine u Bosni i Hercegovini
Spomenici prirode u Bosni i Hercegovini</s>

